ΧΟΛΑΡΓΟΣ 11/12/2024

**ΠΡΟΣΚΛΗΣΗ ΕΝΔΙΑΦΕΡΟΝΤΟΣ**

Αξιότιμοι κ.κ.

Τα Δημοτικά Πολυϊατρεία Παπάγου και Χολαργού έχουν μια μακρά ιστορία στην παροχή υπηρεσιών Πρωτοβάθμιας Φροντίδας Υγείας στους δημότες – κατοίκους του Δήμου μας.

Συγκεκριμένα επί περισσότερα από δεκαπέντε (15) έτη, με την υποστήριξη και συμμετοχή εθελοντών Ιατρών διαφόρων ειδικοτήτων, παρέχουν μέχρι σήμερα:

1.υπηρεσίες συνταγογράφησης φαρμάκων και εργαστηριακών εξετάσεων,

2. κλινική εξέταση,

3. χορήγηση γνωματεύσεων

4. καθώς και παραπομπές σε δημόσιες δομές για περαιτέρω κλινικό έλεγχο.

Επίσης συνδράμουν στην υλοποίηση δράσεων προαγωγής της υγείας μέσω ομιλιών και προγραμμάτων προσυμπτωματικού ελέγχου διαφόρων χρόνιων νοσημάτων ( Ca μαστού, Μελάνωμα, Ανεύρυσμα κοιλιακής αορτής, Άνοια, Ακουστική ικανότητα, Οστεοπόρωση κ.α.)

Οι δράσεις αυτές πάντα βρίσκουν μεγάλη απήχηση σε επίπεδο κοινότητας και το μόνιμο Υγειονομικό - Νοσηλευτικό προσωπικό των Πολυϊατρείων σε συνεργασία με τους Ιατρούς είναι σε διαρκή εγρήγορση για την υλοποίηση περαιτέρω προγραμμάτων προσυμπτωματικού ελέγχου και προαγωγής της υγείας.

Τα Δημοτικά Πολυϊατρεία Παπάγου και Χολαργού επισκέπτονται καθημερινά (συνολικά και για τα δύο Πολυϊατρεία) κατά μέσο όρο 50 άτομα εκ των οποίων τα μισά από αυτά έχουν προγραμματισμένο ραντεβού με τους εθελοντές Ιατρούς.΄

Από την πλειάδα των εθελοντών ιατρών (Αγγειοχειρουργοί, Γυναικολόγοι, Ουρολόγοι, Οδοντίατροι, Δερματολόγος, Ορθοπεδικοί κ.α.) απουσιάζουν οι ειδικότητες: Γενικού Ιατρού, Παθολόγου, Καρδιολόγου, Παιδιάτρου κ.α.

Λαμβάνοντας τα όσα σας αναφέραμε παραπάνω στο πλαίσιο της ενίσχυσης της προσφοράς των Δημοτικών Πολυϊατρείων Παπάγου – Χολαργού στην Πρωτοβάθμια Φροντίδα Υγείας απευθύνουμε **πρόσκληση ενδιαφέροντος για εθελοντική συμμετοχή σε ιατρούς διαφόρων ειδικοτήτων όπως παθολογίας, γενικής ιατρικής, παιδιατρικής, καρδιολογίας** κ.α.

Εάν υπάρχει ενδιαφέρον για εθελοντική προσφορά ιατρών, παρακαλούμε όπως μας αποστείλουν τα στοιχεία τους μέσω ηλεκτρονικού ταχυδρομείου στη διεύθυνση:

[p.x.health24@gmail.com](mailto:p.x.health24@gmail.com) [sargiropoulou@dpapxol.gov.gr](mailto:sargiropoulou@dpapxol.gov.gr)

Τηλ.επικοινωνίας : 210 6511772, 210 6561610 Αργυροπούλου Σοφία

Είμαστε στη διάθεσή σας για οποιαδήποτε διευκρίνιση.

Με εκτίμηση

Η Αντιδήμαρχος Προαγωγής της Δημόσιας Υγείας και ΚΑΠΗ

Αγλαΐα (Λίλα) Σουρανή

Email : lila.sourani@gmail.gr

τηλ : 210-6538784

Η Προϊσταμένη Υγειονομικού Τμήματος

Σοφία Αργυροπούλου

Εmail: sargiropoulou@dpapxol.gov.gr

τηλ. : 210 -6511772, 697 9788457